TIVda Qozog‘iston delegatsiyasi bilan uchrashuv o‘tkazildi

2017 yilning 23 avgust kuni O‘zbekiston Respublikasi Tashqi ishlar vazirligida mamlakatga tashrif buyurgan Qozog‘iston Respublikasi Investitsiyalar va taraqqiyot vaziri o‘rinbosari Yerlan Xairov boshchiligidagi delegatsiya bilan uchrashuv bo‘lib o‘tdi.
Suhbat chog‘ida bo‘lajak qo‘shma tadbirlarning amaliy jihatlari muhokama qilindi. Toshkentda Qozog‘iston milliy sanoat ko‘rgazmasi hamda ikki davlat yetakchi kompaniya va firmalarining vakillari ishtirokidagi biznes-forumni o‘tkazish shular jumlasidan.
Uchrashuvda Qozog‘iston elchisi Yerik Utembayev ishtirok etdi.